
ประกาศองค์การบริหารส่วนตำบลควนพัง

เรื่อง วัน เวลา และสถานที่ตรวจรับงานจ้าง
โครงการซ่อมแซมถนนในเขตตำบลควนพังที่ได้รับความเสียหายจากเหตุอุทกภัย

                                                  …………………………

ตามที่องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ ห้างหุ้นส่วนจำกัดศักดิ์ศรีวิศวกรรมการโยธา   ดำเนินการซ่อมแซมถนนในเขตตำบลควนพัง ที่ได้รับความเสียหายจากเหตุอุทกภัย เพื่อบรรเทาความเดือดร้อนของราษฎรผู้ประสบอุทกภัย ขององค์การบริหารส่วนตำบลควนพัง จำนวน ๒๘ เส้นทาง โดยลงหินคลุก จำนวน ๒๔ เส้นทาง และลงดินลูกรังหรือหินผ่านตะแกรง  จำนวน  ๔  สาย  รายละเอียดตามสัญญาจ้าง เลขที่ ๑๑/๒๕๕๔  ลงวันที่  ๓  มิถุนายน ๒๕๕๔  วงเงินตามสัญญา  ๒,๕๓๓,๐๐๐ บาท วันเริ่มสัญญา ๔ มิถุนายน ๒๕๕๔  วันสิ้นสุดสัญญา  ๑๙  กรกฎาคม ๒๕๕๔ นั้น
                    บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่ ๑๗ มิถุนายน ๒๕๕๔ เพื่อให้คณะกรรมการตรวจรับงานจ้างได้ตรวจรับงานจ้างต่อไป ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่  ๒๑  มิถุนายน  ๒๕๕๔  เวลา  ๑๐.๐๐  น. เป็นต้นไป 
                      เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             ประกาศ ณ วันที่   ๒๐    เดือน  มิถุนายน   พ.ศ.  ๒๕๕๔
                           
                         
(ลงชื่อ)          ธรรมพิทย์   รอดบัวทอง  
                                          
                 (  นายธรรมพิทย์   รอดบัวทอง  )

                                                                  นายกองค์การบริหารส่วนตำบลควนพัง
